FAMÍLIES PEL VALENCIÀ

Pissiganya 2026 .- Grups de joc i conversa en valencià per a famílies
2026-04-21 17:30 - 18:30 (Europe/Paris) | Biblioteca de Na Rovella – Joaquim Martí i Gadea, Avinguda. de l'Alcalde Gisbert Rico, 20, (Quatre Carreres), València, València, 46013
Pissiganya és un activitat grupal en què pares i mares, juntament amb les seues criatures es reunixen una volta al mes per a jugar i conversar en valencià a partir d’una proposta ludicoartística dinamitzada per Maria Gargallo. Aquesta iniciativa s’emmarca dins del projecte Creixent al caliu (www.creixentalcaliu.com), a través del qual volen posar en valor, promoure i facilitar la transmissió lingüística i la presència social del valencià en la primera infància.
Activitat per a famílies amb xiquets i xiquetes de 0 a 5 anys
IMPORTANT: Cal inscripció prèvia. Les inscripcions s’accepten per ordre d’arribada fins a completar-ne la capacitat.
Més informació: Ajuntament de València | Creixent al caliu

Pissiganya 2026 .- Grups de joc i conversa en valencià per a famílies
2026-04-22 17:30 - 18:30 | Biblioteca de Sant Marcel·lí – Clara Santiró, C/ de Pius IX, 2, (Barri Jesús), València, València, 46017

Pissiganya 2026 .- Grups de joc i conversa en valencià per a famílies
2026-04-23 17:30 - 18:30 | Biblioteca de Benimaclet – Carola Reig, C/ de Francesc Martínez, 32 (Benimaclet), València, 46020

Teatre.- La rateta Marieta
2026-04-25 11:30 - 12:20, 2026-04-26 11:30 - 12:20 | Ribes Espai Cultural, Carrer de les Filipines, 2 (Barri de Russafa), València, L'Horta, 46004
Coneixeu Marieta? Marieta és una rateta molt curiosa i valenta. No para mai quieta. La rata Marieta va nàixer en un full i d’un full eixirà per a omplir l’escenari. Aquest personatge fa 35 anys que acompanya els i les primeres lectores; és el moment de retre-li un homenatge. Un espectacle a partir del personatge creat per Lourdes Bellver i Fina Masgrau que posa en valor la creació literària per a la infància.
Edat: De 3 a 8 anys // Durada: 50 minuts aproximadament
Companyia: L’Horta Teatre; Direcció i autoria: Kika Garcelán
Més informació i venda d’entrades: Escalante

Cinema concert: petits tresors de butxaca
2026-04-25 18:00 - 18:50 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Vols gaudir d’una manera melòdica i creativa d’un conjunt de curtmetratges seleccionats especialment? Aquesta sessió de cinema concert ofereix una experiència sensorial que uneix el cinema i la música en directe. Un conjunt de sis curtmetratges seleccionats per a tota la família que es desplega com un viatge ple de faules màgiques, emocions i missatges sensibles, en els quals la música es converteix en el fil narratiu.
Projecte a càrrec de Josep Maria Baldomà, compositor barceloní especialitzat en bandes sonores per a cinema i televisió, creador de la música original dels curtmetratges que conformen aquest cinema concert.
Durada: 49 minuts // Edat recomanada: +3 anys
Més informació, fitxa educativa i venda d’entrades: Web CaixaFòrum

Passejada ETNOBOTÀNICA URBANA. Endèmica Natura. Senders, sabers i sabors.
2026-04-26 09:00 - 11:00 | Porta de Torrecremada, Passeig de Ricardo Ortega, 2, Dénia, Marina Alta, 03749
Caminada etnobotànica familiar pel poble i els seus voltants on trobarem espècies comestibles, medicinals, vegetació exòtica… Aprendrem a identificar-les i diferenciar-les. Combatem el canvi climàtic amb el consum de les herbes de temporada i compartim un grapat d’idees de receptes per a preparar a casa plats exquisits amb productes KM 0.
Places limitades. No es poden portar animals de companyia

Trobades 2026 – L’Horta Nord – Infantil i Primària
2026-04-26 09:00 - 17:00 | C.E.I.P. SANT LLORENÇ MÀRTIR, Carrer progrés, 27, Massalfassar, L'Horta, 46560
La 39a edició de les Trobades d’Escola valenciana de l’Horta Nord se celebrarà el 26 d’abril a Massalfassar, una localitat que fins ara no havia acollit mai aquesta festa educativa i reivindicativa. Amb la seua incorporació, el municipi s’uneix a una celebració comarcal que any rere any connecta escoles, alumnat, famílies, mestres i entitats compromeses amb la llengua i l’educació en valencià.
Video: Trobada Massalfassar 2026 (Coordinadora pel valencia Horta Nord)

Visita en família: Petits músics a la recerca de les matemàtiques
2026-04-26 11:30 - 12:30 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
I si la música i les matemàtiques són més semblants del que sembla? I si són tan i tan semblants que per inventar-nos una melodia hem de parlar d’ones sonores, de proporcions i de càlculs? En aquesta visita dinamitzada, les matemàtiques ens ajudaran a entendre, crear i compondre música. Ho farem amb el guiatge d’una persona educadora, tot experimentant amb els interactius de l’exposició i a partir d’un joc de construcció sonora. Cantar i sumar, tocar i multiplicar, compondre i calcular… T’hi atreveixes?
Petits músics a la recerca de les matemàtiques, a partir de 4 anys.
Més informació i venda d’entrades: Web Caixa Fòrum
Els xiquets i xiquetes han d’anar acompanyats sempre d’un adult, que també ha de reservar una entrada per a l’activitat.

Taller-Espectacle. Els mons d'Alícia.
2026-04-26 11:30 - 13:00 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
Descobreix el nostre taller immersiu, un espai dissenyat per inspirar la creativitat i la col·laboració, impregnat de l’imaginari d’Alícia al país de les meravelles. En un entorn oníric, els participants podran interactuar amb objectes reflectants, translúcids, taules lluminoses i projeccions plenes de color per contribuir a donar forma a una instal·lació artística. Amb l’ajuda de les educadores que acompanyaran l’experiència, i mitjançant activitats especials que destaquen la importància dels sentits, aquest taller instal·lació ofereix una oportunitat única per explorar, crear i connectar amb els altres i amb l’entorn de manera lliure i creativa. Una proposta creada per Partee, col·lectiu de dissenyadors que aposten per processos manuals i analògics i que fomenten la creativitat col·lectiva tot propiciant vincles amb els participants i integrant-los en el procés creatiu.
Activitat recomanada per a famílies amb nens i nenes a partir de 4 anys.
Atenció: aquesta instal·lació conté esclats de llum que podrien ser perjudicials per a la salut de persones amb epilèpsia fotosensible. // Els menors de 3 anys tenen l’entrada gratuïta, però n’han d’adquirir el tiquet. Per fer-ho, s’ha de seleccionar a l’apartat de promocions l’opció “menors de 3 anys”. // Els xiquets i xiquetes han d’anar acompanyats sempre d’un adult, que també ha de reservar una entrada per a l’activitat // L’entrada al taller no és vàlida per visitar l’exposició “Els mons d’Alicia”
Més informació i venda d’entrades: Web CaixaFòrum

Cinema. Salvatges
2026-04-26 11:30 - 13:00 | Teatre Serrano, Gandia, Pg. de les Germanies, 29, Gandia, La Safor, 46702
A Borneo, al límit de la gran selva tropical, Keria acull un bebé orangutan, trobat a la plantació de palmeres d’oli en la qual treballa son pare. Amb l’ajuda del seu cosí Selaï i l’orangutan, Keria lluitarà contra la destrucció del bosc, aventura que li permetrà connectar amb els seus orígens.
Durada: 87 min
Suïsa | 2024 // Direcció: Claude Barras

Visita taller familiar: Buscant l’Alícia
2026-04-26 17:30 - 19:00 | Caixa Forum, Ciutat de les Arts i les Ciències, C/ Eduardo Primo Yúfera, 1A, València, 46013
En aquesta visita taller ens trucarà Lewis Carrol per telèfon, beurem d’un beuratge, ens farem grans i petits, caminarem del revés o sobre el sostre, celebrarem el nostre no aniversari i ens convertirem en un gat invisible. No us ho creieu? Tot això i moltes coses més passen al país de les meravelles, on ens endinsarem seguint els passos de l’Alícia. Plegats descobrirem el relat i els personatges d’aquest clàssic de la literatura universal per endinsar-nos en un món de creativitat i imaginació i, mitjançant diverses dinàmiques i materials diferents, ens familiaritzarem amb diferents creacions contemporànies inspirades en aquesta història.
Durada: 1 hora i 30 minuts // Activitat recomanada per a infants a partir de 5 anys. // Activitat conceptualitzada i dissenyada per la mediadora artística Teresa Rubio.
Els xiquets i xiquetes han d’anar acompanyats sempre d’un adult, que també ha de reservar una entrada per a l’activitat
Més informació i venda d’entrades: Web CaixaFòrum
